ຜູ້ນຳສູງສຸດ ອີຣ່ານ ແລກປ່ຽນ ຈົດໝາຍ ກັບ ປ. ໂອບາມາ
ໝັງສືພິມ Wall Street Journal ກ່າວ​ວ່າ Ayatollah Ali Khamenei ແລະ ປະທານາທິບໍດີ ໂອບາມາ ແລກປ່ຽນຈົດໝາຍກັນ.
ຜູ້ນຳສູງສຸດຂອງ ອີຣ່ານ ແລະ ປະທານາທິບໍດີ ສະຫະລັດ ໄດ້ແລກປ່ຽນຈົດໝາຍກັນໃນຂະນະທີ່ທັງສອງຝ່າຍພະຍາ ຍາມບັນລຸຂໍ້ຕົກລົງນິວເຄລຍ ອີງຕາມລາຍງານຂອງໜັງສື ພິມ ຢູ່ໃນລາຍງານ ທີ່ພິມເຜີຍແຜ່ທາງອິນເຕີແນັດ ໃນວັນສຸກ ວານນີ້ ກ່າວວ່າ Ayatollah Ali Khame- nei “ໄດ້ຕອບຈົດໝາຍ” ຂອງປະທານາທິບໍ ດີສະຫະລັດ ທ່ານ Barack Obama ລາຍງານກ່າວວ່າ ທ່ານ Khamenei ໄດ້ຂຽນຫາຜູ້ນຳສະ ຫະລັດ “ຫວ່າງບໍ່ເທົ່າໃດອາທິດທີ່ຜ່ານມານີ້” ເພື່ອຕອບຈົດໝາຍ ຂອງປະທານາທິບໍດີ Obama ໃນເດືອນຕຸລາຜ່ານມາ “ທີ່ໄດ້ກ່າວເຖິງຄວາມເປັນໄປໄດ້ ໃນການຮ່ວມມືລະ ຫວ່າງ ສະຫະລັດ ກັບອີຣ່ານ ເພື່ອຕໍ່ສູ້ກັບກຸ່ມລັດອິສລາມ” ຖ້າຂໍ້ຕົກລົງເລື້ອງນິວເຄລຍ ຫາກບັນລຸກັນ ນັກການທູດ ອີຣ່ານ ຄົນນຶ່ງທີ່ບໍ່ບອກຊື່ ໄດ້ກ່າວຕໍ່ ວ່າ ການຕອບຈົດໝາຍທ່ານ Obama ຂອງຜູ້ນຳສູງສຸດອີຣ່ານແມ່ນເປັນໄປດ້ວຍຄວາມ "ເຄົາລົບ ” ແຕ່ບໍ່ໄດ້ໃຫ້ຄຳໝັ້ນສັນຍາໃດໆ ຂ່າວກ່ຽວກັບຈົດໝາຍກ່ອນໜ້ານີ້ຈາກ ທ່ານ Khamenei ຫາທ່ານ Obama ກໍໄດ້ມີ ຂື້ນເຊັ່ນດຽວກັນ ອີງຕາມໜັງສືພິມ ໜັງ ສືພິມສະບັບນີ້ກ່າວວ່າ ຈົດ ໝາຍກ່ອນໜ້ານີ້ “ໄດ້ກ່າວເຖິງການລ່ວງລະເມີດຕ່າງໆ” ທີ່ຜູ້ນຳສູງສຸດຂອງອີຣ່ານຮູ້ ສຶກວ່າໄດ້ກໍ່ຂຶ້ນຕໍ່ອີຣ່ານ ໃນໄລຍະ 60 ປີທີ່ຜ່ານມາ ເຈົ້າໜ້າທີ່ທຳນຽບຂາວ ຄົນນຶ່ງທີ່ ບໍ່ບອກຊື່ຄົນນຶ່ງ ໄດ້ໃຫ້ການຢືນຢັນ ກ່ຽວກັບຈົດໝາຍ ສະບັບປີ 2009 ຈາກຜູ້ນຳຂອງ ອີຣ່ານ ໜັງສືພິມສະບັບນີ້ເວົ້າວ່າ ທັງທຳນຽບຂາວ ແລະລັດຖະບານອີຣ່ານ ກໍບໍ່ໄດ້ໃຫ້ການ ຢືນຢັນຢ່າງເປັນທາງການ ກ່ຽວກັບການຂຽນຈົດໝາຍຕິດຕໍ່ລະຫວ່າງຜູ້ນຳທັງສອງ ແຕ່ຢ່າງໃດເລີຍ